অ্যাঙ্গাস গান
অ্যাঙ্গাস ফ্র্যাজার জেমস গান (ইংরেজি: Angus Gunn; জন্ম: ২২ জানুয়ারি ১৯৯৬; অ্যাঙ্গাস গান নামে সুপরিচিত) হলেন একজন ইংরেজ–স্কটল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের দ্বিতীয় স্তর ইএফএল চ্যাম্পিয়নশিপের ক্লাব নরউইচ সিটি এবং স্কটল্যান্ড জাতীয় দলের হয়ে গোলরক্ষক হিসেবে খেলেন। ২০১১ সালে, গান ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় নয় বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২৩ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।